title: Kommissionens gennemførelsesforordning (EU) 2017/1974 af 30. oktober 2017 om ændring af Rådets forordning (EU) 2016/44 om restriktive foranstaltninger på baggrund af situationen i Libyen

text:
               31.10.2017

               DA

               Den Europæiske Unions Tidende

               L 281/27

         KOMMISSIONENS GENNEMFØRELSESFORORDNING (EU) 2017/1974
   af 30. oktober 2017
   om ændring af Rådets forordning (EU) 2016/44 om restriktive foranstaltninger på baggrund af situationen i Libyen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (1),
   under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (2), særlig artikel 20, litra b), og
   ud fra følgende betragtninger:

               (1)

               Bilag V til forordning (EU) 2016/44 indeholder en liste over skibe, der er udpeget af FN's sanktionskomité i henhold til punkt 11 i FN's Sikkerhedsråds resolution (UNSCR) 2146 (2014). Disse skibe er underlagt en række forbud i henhold til nævnte forordning, herunder forbud mod at laste, transportere eller losse råolie fra Libyen og anløbe havne på Unionens område.

               (2)

               Den 20. oktober 2017 forlængede De Forenede Nationers Sikkerhedsråds komité opførelsen af skibet Capricorn på listen over skibe, der er omfattet af restriktive foranstaltninger, og ændrede de dertil hørende oplysninger. Bilag V til forordning (EU) 2016/44 bør derfor ændres.

               (3)

               For at sikre, at foranstaltningerne i denne forordning er effektive, bør den træde i kraft øjeblikkeligt —

         VEDTAGET DENNE FORORDNING:
   Artikel 1
   Bilag V til Rådets forordning (EU) 2016/44 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. oktober 2017.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EUT L 206 af 1.8.2015, s. 34.

      (2)  EUT L 12 af 19.1.2016, s. 1.

      BILAG
      I bilag V til Rådets forordning (EU) 2016/44 foretages følgende ændringer:
      Punktet:

                     »1.

                     Navn: CAPRICORN
                     opføres på listen i henhold til resolution 2146 (2014), stk. 10, litra a) og b), som ændret og modificeret ved resolution 2362 (2017), stk. 2, (forbud mod at laste, transportere eller losse; forbud mod at anløbe havne). I henhold til resolution 2146, stk. 11, er denne opførelse på listen gyldig fra den 21. juli 2017 til den 21. oktober 2017, medmindre komitéen bringer den til ophør tidligere i henhold til resolution 2146, stk. 12. Flagstat: Tanzania.

                        Supplerende oplysninger:

                     Den Internationale Søfartsorganisation (IMO): 8900878. Skibet befandt sig den 16. juli 2017 ud for Cypern.«

      affattes således:

                     »1.

                     Navn: CAPRICORN
                     opføres på listen i henhold til punkt 10, litra a) og b), i resolution 2146 (2014), som udvidet og ændret ved punkt 2 i resolution 2362 (2017) (forbud mod at laste, transportere eller losse; forbud mod at anløbe havne). Den 20. oktober 2017 forlængede komitéen opførelsen på listen i henhold til punkt 11 i resolution 2146, og denne opførelse er gyldig indtil den 18. januar 2018, medmindre komitéen bringer den til ophør tidligere i henhold til punkt 12 i resolution 2146. Flagstat: Tanzania.

                        Supplerende oplysninger:

                     Opført på listen den 21. juli 2017. Den Internationale Søfartsorganisation (IMO): 8900878. Skibet befandt sig den 21. september 2017 i internationalt farvand ud for De Forenede Arabiske Emirater.«


title: Kommissionens gennemførelsesforordning (EU) 2017/1997 af 7. november 2017 om ændring af gennemførelsesforordning (EU) 2016/184 og (EU) 2016/185 om udvidelse af den endelige udligningstold og den endelige antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om varen er angivet med oprindelse i Malaysia og Taiwan

text:
               8.11.2017

               DA

               Den Europæiske Unions Tidende

               L 289/1

         KOMMISSIONENS GENNEMFØRELSESFORORDNING (EU) 2017/1997
   af 7. november 2017
   om ændring af gennemførelsesforordning (EU) 2016/184 og (EU) 2016/185 om udvidelse af den endelige udligningstold og den endelige antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om varen er angivet med oprindelse i Malaysia og Taiwan
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»antidumpinggrundforordningen«), særlig artikel 11, stk. 4, og artikel 13, stk. 4, og til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (2) (»antisubsidiegrundforordningen«), særlig artikel 23, stk. 6, og artikel 24, stk. 5, og
   ud fra følgende betragtninger:
   A.   GÆLDENDE FORANSTALTNINGER

               (1)

               Rådets indførte den 2. december 2013 antidumping- (3) og udligningsforanstaltninger (4) over for fotovoltaiske moduler og paneler af krystallinsk silicium samt celler af den type, der benyttes i fotovoltaiske moduler af krystallinsk silicium, og nøglekomponenter hertil (dvs. celler) med oprindelse i eller afsendt fra Folkerepublikken Kina (»de oprindelige foranstaltninger«).

               (2)

               Den 11. februar 2016 udvidede Kommissionen disse foranstaltninger til også at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om den er angivet med oprindelse i Malaysia og Taiwan, med undtagelse af import af varer, der er fremstillet af visse virksomheder, som er specifikt undtaget fra nævnte foranstaltninger (»de udvidede foranstaltninger«) (5).

               (3)

               Den 5. december 2015 indledte Kommissionen udløbsundersøgelser af de oprindelige antidumpingforanstaltninger (6) og udligningsforanstaltninger (7) og en delvis interimsundersøgelse af nævnte foranstaltninger (8). Derefter indførte Kommissionen den 1. marts 2017 antidumping- og udligningstold for en periode på 18 måneder (»de fortsatte foranstaltninger«) og afsluttede den delvise interimsundersøgelse (9).

               (4)

               Den 3. marts 2017 indledte Kommissionen en delvis interimsundersøgelse, der var begrænset til de fortsatte foranstaltningers form og omfang (10). Som følge af denne undersøgelse ændrede Kommissionen de fortsatte foranstaltninger med virkning fra 15 dage efter offentliggørelsen af Kommissionens gennemførelsesforordning (EU) 2017/1570 (11).

               (5)

               Følgelig er de udlignings- og antidumpingforanstaltninger, der i øjeblikket er i kraft, dem, som blev indført ved Kommissionens gennemførelsesforordning (EU) 2017/366 og Kommissionens gennemførelsesforordning (EU) 2017/367, som ændret ved gennemførelsesforordning (EU) 2017/1570.

         B.   SAGSFORLØB

   1.   Indledning

               (6)

               Ved Kommissionens gennemførelsesforordning (EU) 2017/242 (12) (»indledningsmeddelelsen«) indledte Kommissionen en fornyet undersøgelse af de udvidede foranstaltninger med henblik på at fastslå muligheden for at indrømme en fritagelse for disse foranstaltninger til Jinko Solar Technology SDN.BHD (»ansøgeren« eller »Jinko Malaysia«), en malaysisk eksporterende producent af fotovoltaiske moduler af krystallinsk silicium og nøglekomponenter hertil (dvs. celler). Forordningen om indledningen af den fornyede undersøgelse ophævede også antidumpingtolden, for så vidt angår ansøgeren, og gjorde dennes import til genstand for registrering.

               (7)

               Den fornyede undersøgelse blev indledt efter en anmodning fra ansøgeren, som indeholdt tilstrækkelige umiddelbare beviser til støtte for ansøgerens påstand om, at denne var en ny eksporterende producent og opfyldte kriterierne for en fritagelse i henhold til antidumpinggrundforordningens artikel 11, stk. 4, og artikel 13, stk. 4, og antisubsidiegrundforordningens artikel 23, stk. 6, nemlig:

                           —

                           at virksomheden ikke eksporterede den undersøgte vare til Unionen i undersøgelsesperioden for den undersøgelse, som førte til de udvidede foranstaltninger, dvs. fra 1. april 2014 til 31. marts 2015,

                           —

                           at den ikke har været involveret i omgåelsespraksis, og

                           —

                           at den har indgået en uigenkaldelig kontraktmæssig forpligtelse til at eksportere en væsentlig mængde til Unionen.

         2.   Den undersøgte vare

               (8)

               Den undersøgte vare er fotovoltaiske moduler og paneler af krystallinsk silicium samt celler af den type, der benyttes i fotovoltaiske moduler og paneler af krystallinsk silicium (cellerne har en tykkelse på højst 400 mikrometer), afsendt fra Malaysia og Taiwan, uanset om varen er angivet med oprindelse i Malaysia og Taiwan, i øjeblikket henhørende under KN-kode ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 og ex 8541 40 90.

               (9)

               Følgende varetyper er udelukket fra definitionen af den undersøgte vare:

                           —

                           solcelleopladere, der består af mindre end seks celler, er bærbare og leverer elektricitet til udstyr eller oplader batterier

                           —

                           fotovoltaiske tyndfilmsprodukter

                           —

                           fotovoltaiske varer af krystallinsk silicium, der er permanent integreret i elektriske apparater, som ikke bruges til elproduktion, og hvor disse elektriske apparater bruger den elektricitet, som de(n) integrerede fotovoltaiske celle(r) af krystallinsk silicium genererer

                           —

                           moduler eller paneler med en udgangsspænding på højst 50 V jævnstrøm og en effekt, som ikke overstiger 50 W, udelukkende til direkte anvendelse som batteriopladere i systemer med samme spændings- og effektegenskaber.

         3.   Rapporteringsperiode

               (10)

               Rapporteringsperioden omfattede perioden fra den 1. april 2014 til den 31. december 2016.

         4.   Undersøgelse

               (11)

               Kommissionen underrettede Jinko Solar Technology SDN.BHD, EU-erhvervsgrenen repræsenteret ved klageren i den oprindelige undersøgelse (EU ProSun) og repræsentanterne for Malaysia og Folkerepublikken Kina om indledningen af den fornyede undersøgelse.

               (12)

               Kommissionen indhentede og efterprøvede alle de oplysninger, som den anså for nødvendige til den fornyede undersøgelse. Den modtog spørgeskemabesvarelser fra ansøgeren og dennes forretningsmæssigt forbundne salgsvirksomhed, Jinko Solar Technology Limited (Hong Kong) (»Jinko HK«). Der blev aflagt kontrolbesøg hos ansøgeren i Malaysia. For så vidt angår Jinko HK, blev Kommissionen i forbindelse med undersøgelsen underrettet om, at selv om denne virksomhed er etableret i Hong Kong, blev al dokumentation om eksportsalg opbevaret af dennes forretningsmæssigt forbundne virksomhed, Jinko Solar Co., Ltd., i Folkerepublikken Kina (»Kina«). Følgelig blev der også aflagt et kontrolbesøg, for så vidt angår eksportsalget, hos virksomhedens forretningsmæssigt forbundne virksomhed i Shanghai, Kina.

         C.   RESULTATER

               (13)

               Resultaterne af undersøgelsen viste, at Jinko Malaysia virkelig er en malaysisk producent af fotovoltaiske moduler og celler af krystallinsk silicium, at virksomheden blev oprettet i januar 2015 og indledte kommerciel produktion af moduler og celler i juni/juli samme år.

               (14)

               I forbindelse med undersøgelsen fastslog Kommissionen, at Jinko Malaysia ikke havde eksporteret den undersøgte vare til Unionen i undersøgelsesperioden for den undersøgelse, som førte til de udvidede foranstaltninger, dvs. fra 1. april 2014 til 31. marts 2015. Den konstaterede, at Jinko Malaysia ikke havde købt den undersøgte vare i Kina til videresalg eller omladning til Unionen. Desuden havde Jinko Malaysia ikke eksporteret den undersøgte vare til Unionen før udgangen af rapporteringsperioden, dvs. den 31. december 2016.

               (15)

               Jinko Malaysia havde imidlertid i oktober 2016 indgået en kontrakt om eksport af betydelige mængder af den undersøgte vare til Unionen. I henhold til kontraktvilkårene er leveringen af disse mængder suspenderet, mens den nuværende undersøgelse pågår.

               (16)

               Kommissionen tog til efterretning, at ansøgeren er et helejet datterselskab af Jinko Solar Co., Ltd., en kinesisk producent af den undersøgte vare, som i øjeblikket er omfattet af de oprindelige foranstaltninger, som ændret. Som anført i indledningsmeddelelsen undersøgte Kommissionen nøje dette forhold og verificerede, om Jinko Malaysia blev etableret eller anvendt til at omgå de gældende foranstaltninger.

               (17)

               Jinko Solar Co., Ltd., er en del af en større virksomhedsgruppe, der tilhører Jinko Solar Holding Co., Ltd. Denne virksomhed er etableret på Caymanøerne, og virksomhedens aktier er noteret på fondsbørsen i New York. Jinko Solar Group har en global tilstedeværelse og produktionsanlæg i en række lande, i øjeblikket i Kina, Portugal, Sydafrika og Malaysia. Ifølge referatet af bestyrelsens årsberetning fra 2014 har gruppens forretningsstrategi i de seneste år været yderligere at øge oversøiske produktionsfaciliteter og etablere sådanne anlæg i lande med stærkt projektudviklingspotentiale. Som led i denne forretningsstrategi besluttede bestyrelsen samme år at etablere et produktionsanlæg i Malaysia.

               (18)

               Desuden fastslog Kommissionen, at Jinko Malaysia virkelig er en producent af den undersøgte vare med fuldt udbyggede og avancerede produktionsanlæg både til celler og moduler, som omfatter FoU. Denne har ikke været involveret i omgåelsesaktiviteter som f.eks. omladning, samleprocesser eller videresalg af solcellemoduler og solceller med oprindelse i Folkerepublikken Kina til Unionen.

               (19)

               Kommissionen konkluderede derfor, at Jinko Malaysia hverken var etableret for eller blev brugt til at omgå de oprindelige foranstaltninger, og at kinesisk ejerskab ikke i sig selv udgjorde en grund til at afvise ansøgningen.

               (20)

               På denne baggrund fandt Kommissionen det ikke nødvendigt at indføre særlige overvågningsbetingelser, hvis fritagelsen indrømmes. For at sikre en korrekt anvendelse af fritagelsen fandt Kommissionen det hensigtsmæssigt at anvende de særlige foranstaltninger, som gælder for alle virksomheder, der er blevet indrømmet fritagelse. Disse særlige foranstaltninger betyder, at der for medlemsstaternes toldmyndigheder skal fremlægges en gyldig handelsfaktura, som skal opfylde de krav, der er fastlagt i artikel 1, stk. 2, i Kommissionens gennemførelsesforordning (EU) 2016/184 og artikel 1, stk. 2, i Kommissionens gennemførelsesforordning (EU) 2016/185. Import, der ikke er ledsaget af en sådan faktura, er omfattet af henholdsvis den udvidede dumpingtold og den udvidede udligningstold.

               (21)

               I lyset af de resultater, der er beskrevet i betragtning 13-19, konkluderede Kommissionen, at Jinko Solar Technology SDN.BHD opfylder de kriterier, der er fastlagt i antidumpinggrundforordningens artikel 11, stk. 4, og artikel 13, stk. 4, og i antisubsidiegrundforordningens artikel 23, stk. 6, og bør fritages for de udvidede foranstaltninger.

               (22)

               Ovenstående resultater blev fremlagt for ansøgeren og andre interesserede parter, som fik lejlighed til at fremsætte bemærkninger. Det var kun ansøgeren, der svarede og fremsatte mindre bemærkninger af teknisk art.

         D.   ÆNDRING AF LISTEN OVER VIRKSOMHEDER, DER ER FRITAGET FOR DE UDVIDEDE FORANSTALTNINGER

               (23)

               I betragtning af ovennævnte undersøgelsesresultater konkluderede Kommissionen, at virksomheden Jinko Solar Technology SDN.BHD bør tilføjes på listen over virksomheder, der er fritaget for udligningstold og antidumpingtold indført ved gennemførelsesforordning (EU) 2016/184 og (EU) 2016/185.

               (24)

               Jinko Solar Technology SDN.BHD bør tilføjes på listen over individuelt identificerede virksomheder i artikel 1, stk. 1, i gennemførelsesforordning (EU) 2016/184 og artikel 1, stk. 1, i gennemførelsesforordning (EU) 2016/185.

               (25)

               Desuden er anvendelsen af fritagelsen betinget af overholdelsen af det krav, der er fastsat i artikel 1, stk. 2, i gennemførelsesforordning (EU) 2016/184 og i artikel 1, stk. 2, i gennemførelsesforordning (EU) 2016/185.

               (26)

               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —

         VEDTAGET DENNE FORORDNING:
   Artikel 1
   Tabellen i artikel 1, stk. 1, i gennemførelsesforordning (EU) 2016/184 affattes således:

               Land

               Virksomhed

               Taric-tillægskode

               Malaysia

               AUO — SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taiwan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         Artikel 2
   Tabellen i artikel 1, stk. 1, i gennemførelsesforordning (EU) 2016/185 affattes således:

               Land

               Virksomhed

               Taric-tillægskode

               Malaysia

               AUO — SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taiwan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         Artikel 3
   Det pålægges toldmyndighederne at ophøre med den registrering af importen, der er foretaget i henhold til artikel 3 i gennemførelsesforordning (EU) 2017/242. Der vil ikke blive opkrævet antidumpingtold på import, som er blevet registreret.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2017.

            På Kommissionens vegne

         Jean-Claude JUNCKER

            Formand

      (1)  EUT L 176 af 30.6.2016, s. 21.

      (2)  EUT L 176 af 30.6.2016, s. 55.

      (3)  Rådets gennemførelsesforordning (EU) nr. 1238/2013 af 2. december 2013 om indførelse af en endelig antidumpingtold og endelig opkrævning af den midlertidige told på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina (EUT L 325 af 5.12.2013, s. 1).

      (4)  Rådets gennemførelsesforordning (EU) nr. 1239/2013 af 2. december 2013 om indførelse af en endelig udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina (EUT L 325 af 5.12.2013, s. 66).

      (5)  Kommissionens gennemførelsesforordning (EU) 2016/184 af 11. februar 2016 om udvidelse af den endelige udligningstold, der indførtes ved Rådets gennemførelsesforordning (EU) nr. 1239/2013 på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om varen er angivet med oprindelse i Malaysia og Taiwan (EUT L 37 af 12.2.2016, s. 56) og Kommissionens gennemførelsesforordning (EU) 2016/185 af 11. februar 2016 om udvidelse af den endelige antidumpingtold, der indførtes ved Rådets forordning (EU) nr. 1238/2013 på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om varen er angivet med oprindelse i Malaysia og Taiwan (EUT L 37 af 12.2.2016, s. 76).

      (6)  Indledningsmeddelelse 2015/C 405/08 (EUT C 405 af 5.12.2015, s. 8).

      (7)  Indledningsmeddelelse 2015/C 405/09 (EUT C 405 af 5.12.2015, s. 20).

      (8)  Indledningsmeddelelse 2015/C 405/10 (EUT C 405 af 5.12.2015, s. 33).

      (9)  Kommissionens gennemførelsesforordning (EU) 2017/366 af 1. marts 2017 om indførelse af en endelig udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina efter en udløbsundersøgelse i henhold til artikel 18, stk. 2, i Europa-Parlamentets og Rådets forordning (EU) 2016/1037 og om afslutning af en delvis interimsundersøgelse i henhold til artikel 19, stk. 3, i forordning (EU) 2016/1037 (EUT L 56 af 3.3.2017, s. 1) og Kommissionens gennemførelsesforordning (EU) 2017/367 af 1. marts 2017 om indførelse af en endelig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 og om afslutning af en delvis interimsundersøgelse i henhold til artikel 11, stk. 3, i forordning (EU) 2016/1036 (EUT L 56 af 3.3.2017, s. 131).

      (10)  EUT C 67 af 3.3.2017, s. 16.

      (11)  Kommissionens gennemførelsesforordning (EU) 2017/1570 af 15. september 2017 om ændring af gennemførelsesforordning (EU) 2017/366 og gennemførelsesforordning (EU) 2017/367 om indførelse af en endelig udligningstold og en endelig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina og om ophævelse af gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i de endelige foranstaltningers anvendelsesperiode (EUT L 238 af 16.9.2017, s. 22).

      (12)  Kommissionens gennemførelsesforordning (EU) 2017/242 af 10. februar 2017 om indledning af en fornyet undersøgelse af gennemførelsesforordning (EU) 2016/184 og (EU) 2016/185 (om udvidelse af den endelige udlignings- og antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om varen er angivet med oprindelse i Malaysia og Taiwan), med henblik på at fastslå, om en malaysisk eksporterende producent kan indrømmes fritagelse for disse foranstaltninger ved at ophæve antidumpingtolden for importen fra denne eksporterende producent og indføre registrering af importen fra samme eksporterende producent (EUT L 36 af 11.2.2017, s. 47).


title: Kommissionens gennemførelsesforordning (EU) 2017/2011 af 9. november 2017 om ændring af forordning (EF) nr. 951/2007 om gennemførelsesbestemmelser for programmer for grænseoverskridende samarbejde, der finansieres under Europa-Parlamentets og Rådets forordning (EF) nr. 1638/2006

text:
               10.11.2017

               DA

               Den Europæiske Unions Tidende

               L 292/55

         KOMMISSIONENS GENNEMFØRELSESFORORDNING (EU) 2017/2011
   af 9. november 2017
   om ændring af forordning (EF) nr. 951/2007 om gennemførelsesbestemmelser for programmer for grænseoverskridende samarbejde, der finansieres under Europa-Parlamentets og Rådets forordning (EF) nr. 1638/2006
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 232/2014 af 11. marts 2014 om oprettelse af et europæisk naboskabsinstrument (1), særlig artikel 12, stk. 1, og
   ud fra følgende betragtninger:

               (1)

               Kommissionen har vedtaget forordning (EF) nr. 951/2007 (2) om gennemførelsesbestemmelser for programmer for grænseoverskridende samarbejde, der finansieres under Europa-Parlamentets og Rådets forordning (EF) nr. 1638/2006 (3).

               (2)

               I lyset af den forsinkede iværksættelse af de grænseoverskridende samarbejdsprogrammer under det europæiske naboskabs- og partnerskabsinstrument blev gennemførelsesfasen for de projekter, der er fastsat i artikel 43, stk. 2, litra b), i forordning (EU) nr. 951/2007, forlænget fra den 31. december 2014 til den 31. december 2015 ved Kommissionens gennemførelsesforordning (EU) nr. 435/2011 (4). Afslutningsfasen og de relevante bestemmelser, der er fastsat i stk. 1, stk. 2, litra c), og det nye stk. 3 i artikel 43 i forordning (EU) nr. 951/2007, blev tilpasset i overensstemmelse hermed og forlænget til den 31. december 2017 ved Kommissionens gennemførelsesforordning (EU) nr. 1343/2014 (5).

               (3)

               For at skabe retssikkerhed for de deltagende lande bør der fastlægges særlige ordninger og procedurer, som overholder principperne om ligebehandling, gennemsigtighed, forsvarlig økonomisk forvaltning og proportionalitet, for så vidt angår de fælles forvaltningsmyndigheders afslutning og afkald.

               (4)

               Den fælles forvaltningsmyndighed kan i særlige tilfælde, der fastlægges i relevante instrukser fra Kommissionen, og i overensstemmelse med principperne om forsvarlig økonomisk forvaltning og om proportionalitet, give afkald på en indtægtsordre uden Kommissionens forudgående godkendelse.

               (5)

               Fristen den 31. december 2017, som er fastsat i forordning (EF) nr. 951/2007 som ændret, kan ikke overholdes på grund af de akkumulerede forsinkelser og afslutningsprocessens kompleksitet. Denne frist bør derfor forlænges til højst 36 måneder fra fremlæggelsen af den endelige rapport.

               (6)

               Det bør anerkendes, at Kommissionen kan blive forhindret i at overholde fristen for afslutning af fælles operationelle programmer i tilfælde af retslige og andre undersøgelser samt force majeure.

               (7)

               For at sikre, at foranstaltningerne i denne forordning anvendes øjeblikkeligt, bør forordningen træde i kraft dagen efter offentliggørelsen i Den Europæiske Unions Tidende.

               (8)

               Foranstaltningerne i denne forordning er i overensstemmelse med udtalelse fra det udvalg, der er nedsat ved forordning (EU) nr. 232/2014.

               (9)

               Forordning (EF) nr. 951/2007 bør derfor ændres —

         VEDTAGET DENNE FORORDNING:
   Artikel 1
   I forordning (EF) nr. 951/2007 foretages følgende ændringer:

               1)

               Artikel 27, stk. 5, affattes således:
               »5.   Den fælles forvaltningsmyndighed skal bestræbe sig på at sikre tilbagebetaling inden for en frist på et år fra udstedelsen af indtægtsordren. Den skal navnlig sikre sig, at fordringen er sikker, opgjort og eksigibel. Når den fælles forvaltningsmyndighed påtænker at give afkald på en fastlagt fordring, sikrer den sig, at afkaldet formelt er i orden og i overensstemmelse med principperne for forsvarlig økonomisk forvaltning og om proportionalitet. Beslutningen om afkald skal være begrundet og er underlagt det fælles overvågningsudvalgs og Kommissionens forudgående godkendelse. På grundlag af Kommissionens relevante instrukser er det muligvis ikke påkrævet med Kommissionens forudgående godkendelse«.

               2)

               I artikel 43 foretages følgende ændringer:

                           a)

                           Stk. 1 affattes således:
                           »1.   Gennemførelsesperioden for hvert fælles operationelt program begynder tidligst, når Kommissionen vedtager programmet, og afsluttes senest 36 måneder efter fremlæggelsen af den endelige rapport.«

                           b)

                           Stk. 2, litra c), affattes således:

                                       »c)

                                       en fase med finansiel afslutning af det fælles operationelle program, som omfatter den finansielle afslutning af alle kontrakter, der er indgået under programmet, efterfølgende evaluering af programmet, fremlæggelse af den endelige rapport og Kommissionens afsluttende betaling eller opkrævning. Denne fase afsluttes senest 36 måneder fra fremlæggelsen af den endelige rapport.«

               3)

               I artikel 46 tilføjes følgende stk. 3:
               »3.   Hvis den fælles forvaltningsmyndighed ikke har kunnet opgive de endelige beløb til Kommissionen på grund af:

                           a)

                           projekter, der er suspenderet som følge af en retlig procedure eller en administrativ klage med opsættende virkning, eller

                           b)

                              force majeure, der i væsentlig grad berører gennemførelsen af hele eller en del af programmet,

                     finder den slutdato for gennemførelsesperioden, der er fastsat i artikel 43, stk. 1, ikke anvendelse på den del eller de dele af programmet, som er berørt af dette stykkes litra a) eller b)«.

         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i alle medlemsstater.
      Udfærdiget i Bruxelles, den 9. november 2017.

            På Kommissionens vegne

         Jean-Claude JUNCKER

            Formand

      (1)  EUT L 77 af 15.3.2014, s. 27.

      (2)  Kommissionens forordning (EF) nr. 951/2007 af 9. august 2007 om gennemførelsesbestemmelser for programmer for grænseoverskridende samarbejde, der finansieres under Europa-Parlamentets og Rådets forordning (EF) nr. 1638/2006 om almindelige bestemmelser om oprettelse af et europæisk naboskabs- og partnerskabsinstrument (EUT L 210 af 10.8.2007, s. 10).

      (3)  Europa-Parlamentets og Rådets forordning (EF) nr. 1638/2006 af 24. oktober 2006 om almindelige bestemmelser om oprettelse af et europæisk naboskabs- og partnerskabsinstrument (EUT L 310 af 9.11.2006, s. 1).

      (4)  Kommissionens gennemførelsesforordning (EU) nr. 435/2011 om ændring af forordning (EF) nr. 951/2007 om gennemførelsesbestemmelser for programmer for grænseoverskridende samarbejde, der finansieres under Europa-Parlamentets og Rådets forordning (EF) nr. 1638/2006 (EUT L 118 af 6.5.2011, s. 1).

      (5)  Kommissionens gennemførelsesforordning (EU) nr. 1343/2014 af 17. december 2014 om ændring af forordning (EF) nr. 951/2007 om gennemførelsesbestemmelser for programmer for grænseoverskridende samarbejde, der finansieres under Europa-Parlamentets og Rådets forordning (EF) nr. 1638/2006 (EUT L 363 af 18.12.2014, s. 75).


title: Kommissionens gennemførelsesforordning (EU) 2017/2005 af 8. november 2017 om godkendelse af margosaekstrakt, koldpresset olie af Azadirachta indica-frø uden skaller ekstraheret med superkritisk carbondioxid som et eksisterende aktivstof til anvendelse i biocidholdige produkter af produkttype 19 (EØS-relevant tekst. )

text:
               9.11.2017

               DA

               Den Europæiske Unions Tidende

               L 290/14

         KOMMISSIONENS GENNEMFØRELSESFORORDNING (EU) 2017/2005
   af 8. november 2017
   om godkendelse af margosaekstrakt, koldpresset olie af Azadirachta indica-frø uden skaller ekstraheret med superkritisk carbondioxid som et eksisterende aktivstof til anvendelse i biocidholdige produkter af produkttype 19
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:

               (1)

               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Listen omfatter margosaekstrakt, koldpresset olie af Azadirachta indica-frø uden skaller ekstraheret med superkritisk carbondioxid.

               (2)

               Margosaekstrakt, koldpresset olie af Azadirachta indica-frø uden skaller ekstraheret med superkritisk carbondioxid er blevet vurderet til anvendelse i produktet af produkttype 19, afskræknings- og tiltrækningsmidler, som beskrevet i bilag V til forordning (EU) nr. 528/2012.

               (3)

               Tyskland blev udpeget som kompetent vurderingsmyndighed og fremsendte vurderingsrapporten sammen med sine henstillinger den 3. december 2015.

               (4)

               I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 3. marts 2017 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner.

               (5)

               Det fremgår af udtalelsen, at biocidholdige produkter af produkttype 19, som indeholder margosaekstrakt, koldpresset olie af Azadirachta indica-frø uden skaller ekstraheret med superkritisk carbondioxid kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.

               (6)

               Derfor bør margosaekstrakt, koldpresset olie af Azadirachta indica-frø uden skaller ekstraheret med superkritisk carbondioxid til anvendelse i biocidholdige produkter af produkttype 19 godkendes, forudsat at visse specifikationer og betingelser er opfyldt.

               (7)

               Der bør gå en rimelig tid, inden et aktivstof godkendes, således at de berørte parter kan træffe de fornødne forberedelser til at opfylde de nye krav.

               (8)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DENNE FORORDNING:
   Artikel 1
   Margosaekstrakt, koldpresset olie af Azadirachta indica-frø uden skaller ekstraheret med superkritisk carbondioxid godkendes som et aktivstof til anvendelse i biocidholdige produkter af produkttype 19 med forbehold for specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. november 2017.

            På Kommissionens vegne

         Jean-Claude JUNCKER

            Formand

      (1)  EUT L 167 af 27.6.2012, s. 1.

      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

      BILAG

                  Almindeligt anvendt navn

                  IUPAC-navn
                  Identifikationsnr.

                  Aktivstoffets minimumsrenhedsgrad (1)

                  Godkendelsesdato

                  Udløbsdato for godkendelsen

                  Produkttype

                  Særlige betingelser

                  Margosaekstrakt, koldpresset olie af Azadirachta indica-frø uden skaller ekstraheret med superkritisk carbondioxid

                  IUPAC-navn:
                  Ikke relevant
                  EF-nr.: 283-644-7
                  CAS-nr.: 84696-25-3

                  1 000  g/kg

                  1. april 2019

                  31. marts 2029

                  19

                  Godkendelserne af biocidholdige produkter meddeles på følgende betingelser:

                              1)

                              Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                              2)

                              I betragtning af de risici, der er konstateret for de anvendelser, der er vurderet ved vurderingen af produktet, skal der lægges særlig vægt på overfladevand, sedimenter og jord.

                              3)

                              For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier i overensstemmelse med Europa-Parlamentets og Rådets forordning (EF) nr. 470/2009 (2) eller Europa-Parlamentets og Rådets forordning (EF) nr. 396/2005 (3), og der træffes alle hensigtsmæssige risikobegrænsende foranstaltninger for at sikre, at gældende maksimalgrænseværdier ikke overskrides.

         (1)  Renheden som angivet i denne kolonne er minimumsrenhedsgraden af det vurderede aktivstof. Aktivstoffet i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktivstof.

         (2)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

         (3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).


title: Kommissionens gennemførelsesforordning (EU) 2017/1983 af 27. oktober 2017 om tarifering af visse varer i den kombinerede nomenklatur

text:
                  4.11.2017

                  DA

                  Den Europæiske Unions Tidende

                  L 287/1

            KOMMISSIONENS GENNEMFØRELSESFORORDNING (EU) 2017/1983
      af 27. oktober 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse på enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 27. oktober 2017.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering
                     (KN-kode)

                     Begrundelse

                     (1)

                     (2)

                     (3)

                     En vare udformet som et ubearbejdet bræt med en bredde på ca. 125 cm, en tykkelse på ca. 7,5 cm og en længde på ca. 2 000  cm. Brættet består af finerplader af gran, fyr eller en blanding af disse trætyper, der limes sammen.
                     Finerpladerne bliver lagt på en sådan måde, at træfibrene er i den samme retning i alle lagene. Visse plader kan lægges vinkelret. De enkelte lag samles med et klæbestof af fenol-formaldehyd, som presses sammen ved høj temperatur. Overfladens kanter og ender er belagt med voks.
                     De træfinerplader, som bruges til at fremstille varen, har en oprindelig tykkelse på 2,8-3,2 mm og en massefylde på 445 kg/m3 (finerplader af gran) og 500 kg/m3 (finerplader af fyr). Efter at fladerne er presset sammen (med et tryk på 2,8 N/mm2), får de enkelte sammenpressede lag i det endelige produkt en tykkelse på ca. 2,75 mm og en massefylde på mellem 540 kg/m3 (finerplader af gran) og 620 kg/m3 (finerplader af fyr).
                     Se billede (*1)

                     4412 99 85

                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 4412 , 4412 99  og 4412 99 85 .
                     Varen er et lignende lamineret træprodukt som defineret i pos. 4412  (se også de forklarende bemærkninger til HS, pos. 4412 , tredje afsnit).
                     Tarifering under position 4413  er udelukket, da varen ikke opfylder definitionen for »træ med forøget densitet« i bestemmelse 2 til kapitel 44, fordi varens massefylde kun øges med 24 % under sammenpresningen, og en fysisk undersøgelse af varen viser tydeligt, at dens overflade forbliver blød.
                     Tarifering under pos. 4418  er også udelukket, da varen ikke kan anses som træværk, der anvendes til bygningskonstruktion i form af en samlet vare eller genkendelige usamlede dele (se også de forklarende bemærkninger til HS, pos. 4418 , første afsnit). Varen er til almindelig anvendelse og har ingen objektive kendetegn, der ville få den til at fremstå som snedker- og tømrerarbejde af træ til bygningsbrug.
                     Varen skal derfor tariferes under KN-kode 4412 99 85  som lignende laminerede træprodukter i andre tilfælde.

            (*1)  Billedet er kun vejledende.


title: Kommissionens gennemførelsesforordning (EU) 2017/1994 af 6. november 2017 om indledning af en fornyet undersøgelse af gennemførelsesforordning (EU) 2016/184 og af gennemførelsesforordning (EU) 2016/185 om udvidelse af den endelige udligningstold og af den endelige antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om den er angivet med oprindelse i Malaysia og Taiwan, med henblik på at fastslå, om der kan bevilges en fritagelse for disse foranstaltninger til en malaysisk eksporterende producent, om ophævelse af antidumpingtolden på importen fra denne eksporterende producent og om registrering af importen fra denne eksporterende producent

text:
               7.11.2017

               DA

               Den Europæiske Unions Tidende

               L 288/30

         KOMMISSIONENS GENNEMFØRELSESFORORDNING (EU) 2017/1994
   af 6. november 2017
   om indledning af en fornyet undersøgelse af gennemførelsesforordning (EU) 2016/184 og af gennemførelsesforordning (EU) 2016/185 om udvidelse af den endelige udligningstold og af den endelige antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om den er angivet med oprindelse i Malaysia og Taiwan, med henblik på at fastslå, om der kan bevilges en fritagelse for disse foranstaltninger til en malaysisk eksporterende producent, om ophævelse af antidumpingtolden på importen fra denne eksporterende producent og om registrering af importen fra denne eksporterende producent
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»antidumpinggrundforordningen«), særlig artikel 11, stk. 4, artikel 13, stk. 4, og artikel 14, stk. 5, og til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (2) (»antisubsidiegrundforordningen«), særlig artikel 23, stk. 6, og artikel 24, stk. 5,
   efter at have underrettet medlemsstaterne, og
   ud fra følgende betragtninger:
   1.   ANMODNING

               (1)

               Europa-Kommissionen (»Kommissionen«) modtog en anmodning om fritagelse for antidumping- og udligningsforanstaltningerne vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, der er udvidet til også at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om den er angivet med oprindelse i Malaysia og Taiwan, for så vidt angår ansøgeren, i henhold til antidumpinggrundforordningens artikel 11, stk. 4, og artikel 13, stk. 4, og antisubsidiegrundforordningens artikel 23, stk. 6.

               (2)

               Anmodningen blev indgivet den 23. maj 2017 af Longi (Kuching) SDN.BHD (»ansøgeren«), en eksporterende producent af fotovoltaiske moduler og paneler af krystallinsk silicium samt celler af den type, der benyttes i fotovoltaiske moduler og paneler af krystallinsk silicium, i Malaysia (»det pågældende land«).

         2.   DEN UNDERSØGTE VARE

               (3)

               Den undersøgte vare er fotovoltaiske moduler og paneler af krystallinsk silicium samt celler af den type, der benyttes i fotovoltaiske moduler og paneler af krystallinsk silicium (cellerne har en tykkelse på højst 400 mikrometer), afsendt fra Malaysia og Taiwan, uanset om varen er angivet med oprindelse i Malaysia og Taiwan, i øjeblikket henhørende under KN-kode ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 og ex 8541 40 90.

               (4)

               Følgende varetyper er udelukket fra definitionen af den undersøgte vare:

                           —

                           solcelleopladere, der består af mindre end seks celler, er bærbare og leverer elektricitet til udstyr eller oplader batterier

                           —

                           fotovoltaiske tyndfilmsprodukter

                           —

                           fotovoltaiske varer af krystallinsk silicium, der er permanent integreret i elektriske apparater, som ikke bruges til elproduktion, og hvor disse elektriske apparater bruger den elektricitet, som de(n) integrerede fotovoltaiske celle(r) af krystallinsk silicium genererer

                           —

                           moduler eller paneler med en udgangsspænding på højst 50 V jævnstrøm og en effekt, som ikke overstiger 50 W, udelukkende til direkte anvendelse som batteriopladere i systemer med samme spændings- og effektegenskaber.

         3.   GÆLDENDE FORANSTALTNINGER

               (5)

               Rådet indførte ved forordning (EU) nr. 1238/2013 (3) og (EU) nr. 1239/2013 (4) antidumpingforanstaltninger og udligningsforanstaltninger over for fotovoltaiske moduler og paneler af krystallinsk silicium samt celler af den type, der benyttes i fotovoltaiske moduler af krystallinsk silicium, og nøglekomponenter hertil (dvs. celler) med oprindelse i eller afsendt fra Folkerepublikken Kina (»Kina«) (»de oprindelige foranstaltninger«). Der blev også accepteret en tilsagnsaftale. Ved gennemførelsesforordning (EU) 2016/184 (5) og gennemførelsesforordning (EU) 2016/185 (6) udvidede Kommissionen foranstaltningerne til også at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan (»de udvidede foranstaltninger«), uanset om den var angivet med oprindelse i Malaysia og Taiwan, med undtagelse af importen af varer, der er fremstillet af visse specifikt nævnte virksomheder.

               (6)

               Kommissionen udvidede ved forordning (EU) 2017/366 (7) og forordning (EU) 2017/367 (8) antidumpingforanstaltningerne og udligningsforanstaltningerne efter en udløbsundersøgelse og afsluttede den delvise interimsundersøgelse, som blev indledt samtidig.

               (7)

               Den 10. februar 2017 indledte Kommissionen en fornyet undersøgelse (9) i forbindelse med en anmodning fra en ny eksporterende producent om en fritagelse. Denne fornyede undersøgelse pågår stadig. Den 3. marts 2017 indledte Kommissionen også en delvis interimsundersøgelse (10), der var begrænset til foranstaltningers form. Den 15. september 2017 afsluttede Kommissionen denne undersøgelse ved at erstatte den nuværende værditold, i kombination med et tilsagn, med en minimumsimportpris (11).

         4.   BEGRUNDELSE FOR DEN FORNYEDE UNDERSØGELSE

               (8)

               Ansøgeren hævdede, at virksomheden ikke eksporterede den undersøgte vare til Unionen i undersøgelsesperioden for den undersøgelse, som førte til de udvidede foranstaltninger, dvs. perioden fra 1. april 2014 til 31. marts 2015.

               (9)

               Ansøgeren hævdede endvidere, at virksomheden ikke har omgået de gældende foranstaltninger.

               (10)

               Ansøgeren hævdede også, at virksomheden efter undersøgelsesperioden for den undersøgelse, som førte til de udvidede foranstaltninger, har indgået en uigenkaldelig kontraktlig forpligtelse til at eksportere en betydelig mængde til Unionen.

         5.   PROCEDURE
   5.1.   Indledning

               (11)

               Kommissionen undersøgte de foreliggende beviser og konkluderede, at der forelå tilstrækkelige beviser til at berettige indledningen af en undersøgelse i henhold til antidumpinggrundforordningens artikel 11, stk. 4, og artikel 13, stk. 4, og antisubsidiegrundforordningens artikel 23, stk. 6, med henblik på at fastslå, om der kan bevilges ansøgeren en fritagelse for de udvidede foranstaltninger.

               (12)

               I henhold til antidumpinggrundforordningens artikel 11, stk. 4, er EU-erhvervsgrenen, der vides at være berørt af sagen, blevet underrettet om anmodningen om en fornyet undersøgelse og har fået lejlighed til at fremsætte bemærkninger, men der er ikke modtaget nogen bemærkninger.

               (13)

               Kommissionen vil være særlig opmærksom på ansøgerens forbindelse til de virksomheder, som er genstand for de gældende foranstaltninger, for at sikre, at forbindelsen ikke blev etableret for eller anvendt til at omgå foranstaltningerne. Kommissionen vil også overveje, om der bør indføres særlige overvågningsbetingelser, hvis det ved undersøgelsen konkluderes, at det er berettiget at bevilge en fritagelse.

         5.2.   Ophævelse af de gældende antidumpingforanstaltninger og registrering af importen

               (14)

               I henhold til antidumpinggrundforordningens artikel 11, stk. 4, bør den gældende antidumpingtold ophæves, for så vidt angår importen af den undersøgte vare, som fremstilles og sælges af ansøgeren med henblik på eksport til Unionen.

               (15)

               Samtidig bør denne import registreres i overensstemmelse med antidumpinggrundforordningens artikel 14, stk. 5, for at sikre, at der kan opkræves antidumpingtold fra datoen for registrering af denne import, hvis den fornyede undersøgelse fører til en konklusion om, at ansøgeren omgår de gældende foranstaltninger. Størrelsen af ansøgerens mulige fremtidige forpligtelser kan ikke beregnes på dette stadium i undersøgelsen.

         5.3.   Gældende antisubsidieforanstaltninger

               (16)

               Da der i antisubsidiegrundforordningen ikke findes noget retsgrundlag for at ophæve de gældende antisubsidieforanstaltninger, vil disse foranstaltninger fortsat gælde. Hvis den fornyede undersøgelse fører til en konklusion om, at ansøgeren er berettiget til en fritagelse, vil de gældende antisubsidieforanstaltninger dog blive ophævet ved en forordning om bevilling af en sådan fritagelse.

         5.4.   Den nuværende undersøgelsesperiode

               (17)

               Undersøgelsen dækker perioden fra 1. april 2014 til 30. september 2017 (»den nuværende undersøgelsesperiode«).

         5.5.   Undersøgelse af ansøgeren

   Kommissionen vil fremsende et spørgeskema til ansøgeren med henblik på at indhente de oplysninger, som den anser for nødvendige til sin undersøgelse. Ansøgeren skal indsende det udfyldte spørgeskema senest 37 dage efter datoen for nærværende forordnings ikrafttrædelse, medmindre andet er angivet, jf. antidumpinggrundforordningens artikel 6, stk. 2, og antisubsidiegrundforordningens artikel 11, stk. 2.
   5.6.   Andre skriftlige bemærkninger

               (18)

               I henhold til bestemmelserne i denne forordning opfordres alle interesserede parter til at tilkendegive deres synspunkter, indsende oplysninger og fremlægge dokumentation herfor. Medmindre andet er angivet, skal disse oplysninger med tilhørende dokumentation være Kommissionen i hænde senest 37 dage efter datoen for denne forordnings ikrafttrædelse.

         5.7.   Mulighed for at blive hørt af Kommissionens undersøgelsestjenester

               (19)

               Alle interesserede parter kan anmode om at blive hørt af Kommissionens undersøgelsestjenester. Enhver anmodning om at blive hørt skal fremsættes skriftligt med angivelse af årsagerne til anmodningen. For så vidt angår høringer om spørgsmål vedrørende den indledende fase af undersøgelsen, skal anmodningen fremsættes senest 15 dage efter datoen for denne forordnings ikrafttrædelse. Derefter skal en anmodning om at blive hørt fremsættes inden for de særlige frister, som Kommissionen fastsætter i sin kommunikation med parterne.

         5.8.   Vejledning om fremsættelse af skriftlige bemærkninger og indsendelse af udfyldte spørgeskemaer og korrespondance

               (20)

               Oplysninger, der forelægges Kommissionen som led i handelsbeskyttelsesundersøgelser, må ikke være omfattet af ophavsret. Interesserede parter skal, inden de forelægger Kommissionen oplysninger og/eller data, der er omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af denne undersøgelse, oplysningerne og/eller dataene i en form, som gør det muligt for dem at udøve deres ret til forsvar.

               (21)

               Alle skriftlige bemærkninger, herunder de oplysninger, hvorom der anmodes i denne forordning, udfyldte spørgeskemaer og korrespondance fra interesserede parter, for hvilke der anmodes om fortrolig behandling, skal forsynes med påtegningen »Limited« (12).

               (22)

               Interesserede parter, der indgiver oplysninger, som er forsynet med påtegningen »Limited«, anmodes om at indgive ikke-fortrolige sammendrag heraf, der forsynes med påtegningen »For inspection by interested parties«, jf. antidumpinggrundforordningens artikel 19, stk. 2, og antisubsidiegrundforordningens artikel 29, stk. 2. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold. Hvis en interesseret part indsender fortrolige oplysninger uden også at indsende et ikke-fortroligt sammendrag, der opfylder kravene til form og indhold, kan der ses bort fra sådanne oplysninger.

               (23)

               Interesserede parter opfordres til at fremsætte alle bemærkninger og anmodninger pr. e-mail, herunder scannede fuldmagter og erklæringer, dog med undtagelse af omfattende besvarelser, der skal afleveres personligt, sendes anbefalet eller indleveres på et bærbart digitalt lagermedium (CD-ROM, DVD, USB-flashdrev). Ved brug af e-mail giver de interesserede parter udtryk for deres accept af de regler, der gælder for elektronisk kommunikation, og som findes i dokumentet »KORRESPONDANCE MED EUROPA-KOMMISSIONEN I HANDELSBESKYTTELSESSAGER«, der er tilgængeligt på Generaldirektoratet for Handels websted: http://trade.ec.europa.eu/doclib/docs/2011/june/tradoc_148003.pdf.

               (24)

               Interesserede parter skal anføre deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter pr. e-mail, medmindre de udtrykkeligt anmoder om at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indsendelse af bemærkninger pr. e-mail.
               Kommissionens postadresse:

                           Europa-Kommissionen

                           Generaldirektoratet for Handel

                           Direktorat H

                           Kontor: CHAR 04/039

                           1040 Bruxelles/Brussel

                           BELGIEN

                           E-mailadresse: TRADE-R677-EXEMPTION-SOLAR@ec.europa.eu

         6.   MANGLENDE SAMARBEJDSVILJE

               (25)

               Hvis en af de interesserede parter nægter at give adgang til nødvendige oplysninger, undlader at meddele dem inden for de fastsatte frister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. antidumpinggrundforordningens artikel 18 og antisubsidiegrundforordningens artikel 28.

               (26)

               Konstateres det, at en interesseret part har meddelt urigtige eller vildledende oplysninger, kan der ses bort fra disse oplysninger, og der kan gøres brug af de foreliggende faktiske oplysninger.

               (27)

               Hvis en interesseret part udviser manglende eller begrænset samarbejdsvilje, og undersøgelsesresultaterne derfor baseres på de foreliggende faktiske oplysninger i overensstemmelse med antidumpinggrundforordningens artikel 18 og antisubsidiegrundforordningens artikel 28, kan resultatet blive mindre gunstigt for den pågældende part, end hvis denne part havde udvist samarbejdsvilje.

               (28)

               Indgives svar ikke elektronisk, betragtes dette ikke som manglende samarbejdsvilje, forudsat at den interesserede part påviser, at indgivelse af svar på den ønskede måde vil indebære en urimelig ekstra byrde eller urimelige ekstra omkostninger. Den interesserede part bør omgående kontakte Kommissionen.

         7.   HØRINGSKONSULENT

               (29)

               Interesserede parter kan anmode om, at høringskonsulenten i handelsprocedurer griber ind. Høringskonsulenten optræder som formidler mellem de interesserede parter og Kommissionens undersøgelsestjenester. Høringskonsulenten gennemgår anmodninger om aktindsigt, tvister med hensyn til dokumenters fortrolighed, anmodninger om forlængelse af frister og anmodninger fra tredjeparter om at blive hørt. Høringskonsulenten kan arrangere en høring med en individuel interesseret part og mægle for at sikre, at de interesserede parters ret til at forsvare sig udøves fuldt ud. Høringskonsulenten vil også skabe mulighed for en høring med parterne, hvor der bliver lejlighed til at fremsætte andre synspunkter og fremføre modargumenter.

               (30)

               En anmodning om en høring med høringskonsulenten skal indgives skriftligt og begrundes. For så vidt angår høringer om spørgsmål vedrørende den indledende fase af undersøgelsen, skal anmodningen fremsættes senest 15 dage efter datoen for denne forordnings ikrafttrædelse. Derefter skal en anmodning om at blive hørt fremsættes inden for de særlige frister, som Kommissionen fastsætter i sin kommunikation med parterne.

               (31)

               Interesserede parter kan finde yderligere oplysninger og kontaktoplysninger på høringskonsulentens sider på Generaldirektoratet for Handels websted: http://ec.europa.eu/trade/trade-policy-and-you/contacts/hearing-officer/.

         8.   TIDSPLAN FOR UNDERSØGELSEN

               (32)

               Undersøgelsen afsluttes senest ni måneder efter datoen for nærværende forordnings ikrafttrædelse, jf. antidumpinggrundforordningens artikel 11, stk. 5, og antisubsidiegrundforordningens artikel 22, stk. 1.

         9.   BEHANDLING AF PERSONOPLYSNINGER

               (33)

               Personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EF) nr. 45/2001 (13) —

         VEDTAGET DENNE FORORDNING:
   Artikel 1
   Der indledes hermed en fornyet undersøgelse af gennemførelsesforordning (EU) 2016/184 og af Kommissionens gennemførelsesforordning (EU) 2016/185 i henhold til artikel 11, stk. 4, og artikel 13, stk. 4, i forordning (EU) 2016/1036 og artikel 23, stk. 6, i forordning (EU) 2016/1037 med henblik på at fastslå, om importen af fotovoltaiske moduler og paneler af krystallinsk silicium samt celler af den type, der benyttes i fotovoltaiske moduler og paneler af krystallinsk silicium (cellerne har en tykkelse på højst 400 mikrometer), afsendt fra Malaysia og Taiwan, uanset om den er angivet med oprindelse i Malaysia og Taiwan, i øjeblikket henhørende under KN-kode ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 og ex 8541 40 90 (Taric-kode: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), produceret af Longi (Kuching) SDN.BHD (Taric-tillægskode C309), skal være omfattet af de antidumpingforanstaltninger og de antisubsidieforanstaltninger, der blev indført ved gennemførelsesforordning (EU) 2016/185 og gennemførelsesforordning (EU) 2016/184.
   Artikel 2
   Den antidumpingtold, der blev indført ved gennemførelsesforordning (EU) 2016/185, ophæves hermed, for så vidt angår den import, som er omhandlet i nærværende forordnings artikel 1.
   Artikel 3
   Toldmyndighederne tager de nødvendige skridt til registrering af den import til Unionen, der er omhandlet i nærværende forordnings artikel 1, i henhold til artikel 14, stk. 5, i forordning (EU) 2016/1036.
   Registreringen ophører ni måneder efter datoen for denne forordnings ikrafttrædelse.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i medlemsstaterne.
      Udfærdiget i Bruxelles, den 6. november 2017.

            På Kommissionens vegne

         Jean-Claude JUNCKER

            Formand

      (1)  EUT L 176 af 30.6.2016, s. 21.

      (2)  EUT L 176 af 30.6.2016, s. 55.

      (3)  EUT L 325 af 5.12.2013, s. 1.

      (4)  EUT L 325 af 5.12.2013, s. 66.

      (5)  EUT L 37 af 12.2.2016, s. 56.

      (6)  EUT L 37 af 12.2.2016, s. 76.

      (7)  EUT L 56 af 3.3.2017, s. 1.

      (8)  EUT L 56 af 3.3.2017, s. 131.

      (9)  EUT L 36 af 11.2.2017, s. 47.

      (10)  EUT C 67 af 3.3.2017, s. 16.

      (11)  EUT L 238 af 16.9.2017, s. 22.

      (12)  Et dokument, der er forsynet med påtegningen »Limited«, er et fortroligt dokument i henhold til artikel 19 i Rådets forordning (EF) nr. 1225/2009 (EUT L 343 af 22.12.2009, s. 51) og artikel 6 i WTO-aftalen om anvendelse af artikel VI i GATT 1994 (»antidumpingaftalen«). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).

      (13)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).


title: Kommissionens gennemførelsesforordning (EU) 2017/2057 af 10. november 2017 om afvisning af godkendelse af Achillea millefolium L. som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst. )

text:
               11.11.2017

               DA

               Den Europæiske Unions Tidende

               L 294/27

         KOMMISSIONENS GENNEMFØRELSESFORORDNING (EU) 2017/2057
   af 10. november 2017
   om afvisning af godkendelse af Achillea millefolium L. som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 23, stk. 5, sammenholdt med samme forordnings artikel 13, stk. 2, og
   ud fra følgende betragtninger:

               (1)

               Kommissionen modtog den 10. juli 2015 i overensstemmelse med artikel 23, stk. 3, i forordning (EF) nr. 1107/2009 en ansøgning fra Institut Technique de l'Agriculture Biologique (ITAB) om godkendelse af Millefolii herba som basisstof. Ansøgningen var vedlagt de oplysninger, der kræves i henhold til artikel 23, stk. 3, andet afsnit, i forordning (EF) nr. 1107/2009..

               (2)

               Kommissionen anmodede Den Europæiske Fødevaresikkerhedsautoritet (i det følgende benævnt »autoriteten«) om videnskabelig bistand. Autoriteten forelagde en teknisk rapport om det pågældende stof for Kommissionen den 29. september 2016 (2). Kommissionen forelagde vurderingsrapporten (3) og udkastet til nærværende forordning om afvisning af godkendelse af Millefolii herba for Den Stående Komité for Planter, Dyr, Fødevarer og Foder den 24. januar 2017 og færdiggjorde dem inden komitéens møde den 6. oktober 2017.

               (3)

               Under autoritetens høring ændrede ansøgeren basisstoffets navn til Achillea millefolium L.

               (4)

               Af den dokumentation, ansøgeren har fremsendt, fremgår det ikke, at Achillea millefolium L. opfylder kriterierne for fødevarer, som defineret i artikel 2 i Europa-Parlamentets og Rådets forordning (EF) nr. 178/2002 (4).

               (5)

               Der blev i den tekniske rapport fra autoriteten peget på specifikke problemer vedrørende eksponering for infusion og komponenterne alpha- og beta-thujon, kamfer og 1,8-cineol, især ved anvendelse af pesticid. Der blev ligeledes peget på problemer vedrørende mulige skadelige virkninger for gravide kvinder og på spermaparametre samt vedrørende hormonforstyrrende virkninger. Vurderingen af risikoen for brugere, arbejdstagere, tilstedeværende, forbrugere og arter uden for målgruppen kunne derfor ikke afsluttes.

               (6)

               Europa-Kommissionen opfordrede ansøgeren til at fremsætte sine bemærkninger til autoritetens tekniske rapport og til udkastet til vurderingsrapport. Ansøgeren fremsatte sine bemærkninger, og disse er blevet gennemgået nøje.

               (7)

               Selv med de af ansøgeren fremsatte argumenter kan problemerne vedrørende stoffet imidlertid ikke siges at være løst.

               (8)

               Som fastslået i Kommissionens vurderingsrapport er det derfor ikke blevet fastslået, at kravene i artikel 23 i forordning (EF) nr. 1107/2009 er opfyldt. Achillea millefolium L. bør derfor ikke godkendes som basisstof.

               (9)

               Denne forordning er ikke til hinder for, at der kan indgives en ny ansøgning vedrørende godkendelse af Achillea millefolium L. som basisstof i overensstemmelse med artikel 23, stk. 3, i forordning (EF) nr. 1107/2009.

               (10)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Stoffet Achillea millefolium L. godkendes ikke som basisstof.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. november 2017.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  Technical report on the outcome of the consultation with Member States and EFSA on the basic substance application for Millefolii herba — Yarrow infusion for use in plant protection as fungicide and insecticide on various crops and to prevent freezing. EFSA supporting publication 2016:EN-1093.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=DA.

      (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).